# PÁLYÁZATI FELHÍVÁS

# A Kertvárosi Sportlétesítményeket Üzemeltető Kft. az Erzsébetligeti Rátonyi Gábor Uszoda strandján lévő stand büfé, és az ún. lángosos büfé (torony épület alsó szintje) helyiség strandidényben történő szezonális üzemelés mellett bérbeadása tárgyban

#  PÁLYÁZATOT HIRDET

A Budapest XVI. kerület, Újszász utca 106-108. sz. szám alatt található alábbi használati módozatú helyiségekből, álló bérleményre:

A kinti strandbüfé minimális bérleti díja 220.000 Ft + Áfa/hó

Megnevezés: strandbüfé.

Üzemeltetni kell: június 1-augusztus 31. időszakban

A lángosos pavilon bérlemény minimális bérleti díja 210.000 Ft + Áfa/ hó

Megnevezés: lángosos büfé/torony épület alsó szintje

Üzemeltetni kell: június 1-augusztus 31. időszakban

A három bérlemény ajánlati szinten egynek számít, nincs lehetőség különválasztásukra.

A nyitvatartási idő a strand nyitvatartási idejéhez igazodva a Bérbeadó és a Bérlő közti közös megegyezés tárgyát képezi.

Rezsi költségek: áram és víz+ csatorna, fogyasztás alapján, mérőóra szerint. Szemétszállítás szerződés szerint.

Az óvadék mértéke a strandbüfé **egyhavi** nettó bérleti díjnak megfelelő összeg 220.000 Ft, amely szerződéskötés előtt fizetendő.

**Az elbírálás szempontjai:**

A bérleti szerződés megkötésére jogosult kiválasztásánál a kiemelt szempont az ajánlati ár (bérleti díj) mértéke. A bérleti díj vonatkozásában azonos ajánlatot tevők között előnyben részesül Budapest XVI. kerületében székhellyel rendelkező vállalkozás, vállalkozó, valamint az a pályázó, aki korábban már büfét üzemeltetett.

A pályázatot az a pályázó nyeri el, aki a pályázati felhívásban rögzített feltételek valamennyi teljesítése mellett a legmagasabb bérleti díj megfizetésére tett ajánlatot.

**A pályázatra benyújtott ajánlatnak tartalmaznia kell:**

* nyilatkozat a pályázati kiírásban foglalt szerződéses és egyéb feltételek elfogadására

vonatkozóan.

* felelősségi nyilatkozat arra vonatkozóan, hogy a bérbe veendő helyiségekben az

esetlegesen okozott kárért, károkért, azok helyreállításáról gondoskodik.

 **Nem tehet ajánlatot, illetve nem köthető szerződés azzal:**

* csőd vagy felszámolási eljárás alatt áll
* akinek a tevékenységét felfüggesztették

**A pályázat benyújtásának határideje:**

**2025. március 28. 8:00 órától 12:00 óráig**

**A pályázat benyújtásának formája, helye:** A pályázatokat zárt borítékban, 1 példányban kérjük eljuttatni személyesen a megadott határidőre a **Kertvárosi Sportlétesítményeket Üzemeltető Kft.** (1165 Budapest, Újszász utca 106-108.) Titkárságára.

Ajánlatot tenni kizárólag személyesen vagy meghatalmazott útján lehet. Az ajánlatot egy példányban kell benyújtani. Az ajánlatot hivatalos cégszerű aláírással, valamint minden oldalát (teljes pályázati anyag minden oldalát) kézjeggyel kell ellátni.

A pályázati eljárással kapcsolatban további felvilágosítás kérhető:

Király Márta

H-P: 8:00-16:00

a 0620/405-5323-as telefonszámon, illetve a kiraly.marta@uszodak16.hu e-mail címen.

A bérleti szerződés-tervezet és a pályázat benyújtásához szükséges ajánlati formanyomtatvány átvehető az Erzsébetligeti Uszoda Titkárságán (1165 Budapest, Újszász utca 106-108.), vagy kérésre e-mailben megküldjük.

**A pályázat elbírálásának határideje: 2025. április 4., 12.00 óra**

A pályázat bontása zártkörű, amelyről jegyzőkönyv készül.

A pályázat eredményéről minden pályázó írásban értesítést kap annak lezárást követő 5 munkanapon belül.

A nyertes pályázóval a bérleti szerződés megkötésére legkésőbb a pályázat elbírálását követő 15 munkanapon belül kerül sor.

A Kertvárosi Kft. fenntartja a jogot, hogy a pályázati eljárást indokolás nélkül visszavonja vagy eredménytelennek nyilvánítsa.

Budapest, 2025. március 13.

**Kertvárosi Sportlétesítményeket Üzemeltető Kft.,**

Czuczor Attila ügyvezető